
DR 30.7.2018                                                               115                    

 
Krisis ekonomi pada tahun 1998 membawa kesan kepada pembangunan di daerah 

ini sehingga projek pembangunan tergendala di beberapa kawasan seperti Bukit Beruntung, 
Bukit Sentosa, Bandar Sungai Buaya, Lembah Beringin. Sehingga kini, infrastruktur di 
Daerah Hulu Selangor adalah amat mendukacitakan.  

■2020 

 Justeru, saya memohon agar pihak kerajaan dapat membantu menaikkan kembali 
taraf infrastruktur di Daerah Hulu Selangor seiring dengan kemajuan setempat.  

 Tuan Yang di-Pertua, memandangkan masa ada lagi satu minit saya ingin 
menyentuh mengenai pemerkasaan wanita dalam bidang keusahawanan. Tuan Yang di-
Pertua, saya mewakili suara wanita di Hulu Selangor. Bidang keusahawanan telah menjadi 
pemangkin kepada perubahan dan perkembangan ekonomi negara terutama bagi negara-
negara maju.  

Bidang keusahawanan telah dilihat sebagai bidang yang telah meningkatkan 
ekonomi dan daya saingan negara menjana pendapatan individu, mengatasi masalah 
kemiskinan, mewujudkan peluang pekerjaan baharu serta meningkatkan kualiti kehidupan.  

Lantaran itu, kami di Hulu Selangor khususnya memperkasakan penglibatan 
golongan wanita dalam bidang keusahawanan. Dengan langkah ini, diharap agar pihak 
kerajaan dapat menyediakan platform untuk wanita luar bandar bagi membantu mereka 
menjana pendapatan mampan di samping meningkatkan simpanan kewangan, 
membolehkan mereka memulakan perniagaan sendiri sekali gus berdikari demi memajukan 
ekonomi keluarga. 

Timbalan Yang di-Pertua [Dato' Mohd Rashid Hasnon]: Masa sudah tamat Yang 
Berhormat. 

Puan June Leow Hsiad Hui [Hulu Selangor]: Oleh itu, saya mengusulkan kepada 
Yang Berhormat Menteri Pembangunan Wanita, Keluarga dan Masyarakat untuk 
mewujudkan peruntukan kewangan dan kursus pendedahan berkala buat golongan wanita 
dan ibu tunggal bagi menceburi bidang keusahawanan. Selain itu, kerajaan juga perlu 
merangka langkah baharu bagi membantu wanita dan ibu tunggal di luar bandar supaya 
mereka dapat bersaing dengan masyarakat di bandar.  

Sekali lagi saya menjunjung kasih Titah Seri Paduka Baginda Yang di-Pertuan 
Agong, Yang Berhormat Hulu Selangor memohon disokong. Sekian, terima kasih. 

Timbalan Yang di-Pertua [Dato' Mohd Rashid Hasnon]: Terima kasih Yang 
Berhormat Hulu Selangor. Sekarang saya menjemput Yang Berhormat Seri Aman. 

 

8.22 mlm. 

 Dato' Masir anak Kujat [Sri Aman]: Terima kasih Tuan Yang di-Pertua. Saya ingin 
mengucapkan banyak terima kasih ke atas pelantikan Tuan Yang di-Pertua baru-baru ini dan 
juga kerana memberi saya peluang untuk membahaskan usul menjunjung kasih ke atas Titah 
Seri Paduka Baginda Yang di-Pertuan Agong semasa pembukaan rasmi Penggal Pertama, 
Parlimen Ke-14. 

 Tuan Yang di-Pertua, saya menyokong penuh saranan Ahli Parlimen GPS seperti 
Yang Berhormat Santubong, Batang Sadong, Hulu Rajang, Kota Samarahan yang 
menyentuh isu royalti minyak yang dipohon oleh Kerajaan Negeri Sarawak supaya Kerajaan 
Pakatan Harapan menunaikan janji untuk memberi 20 peratus royalti berdasarkan gross 
production bukannya profit atau mengikut Production Sharing Contract (PSC) seperti 
perjanjian terdahulu.  

 Baru-baru ini Yang Berhormat Gombak mengatakan bahawa royalti diberi adalah 
berasaskan keuntungan sahaja. Saya ingin bertanya kepada Yang Berhormat Menteri Hal 
Ehwal Ekonomi, sejak bilakah kerajaan yang terdahulu atau sekarang memutuskan untuk 
memberi royalti berasaskan keuntungan PETRONAS sahaja?  

 

 



Krisis ekonomi pada tahun 1998 membawa kesan kepada pembangunan di daerah ini sehingga projek pembangunan tergendala di beberapa kawasan seperti Bukit Beruntung, Bukit Sentosa, Bandar Sungai Buaya, Lembah Beringin. Sehingga kini, infrastruktur di Daerah Hulu Selangor adalah amat mendukacitakan. #2020 Justeru, saya memohon agar pihak kerajaan dapat membantu menaikkan kembali taraf infrastruktur di Daerah Hulu Selangor seiring dengan kemajuan setempat. Tuan Yang di-Pertua, memandangkan masa ada lagi satu minit saya ingin menyentuh mengenai pemerkasaan wanita dalam bidang keusahawanan. Tuan Yang di- Pertua, saya mewakili suara wanita di Hulu Selangor. Bidang keusahawanan telah menjadi pemangkin kepada perubahan dan perkembangan ekonomi negara terutama bagi negara- negara maju. Bidang keusahawanan telah dilihat sebagai bidang yang telah meningkatkan ekonomi dan daya saingan negara menjana pendapatan individu, mengatasi masalah kemiskinan, mewujudkan peluang pekerjaan baharu serta meningkatkan kualiti kehidupan. Lantaran itu, kami di Hulu Selangor khususnya memperkasakan penglibatan golongan wanita dalam bidang keusahawanan. Dengan langkah ini, diharap agar pihak kerajaan dapat menyediakan platform untuk wanita luar bandar bagi membantu mereka menjana pendapatan mampan di samping meningkatkan simpanan kewangan, membolehkan mereka memulakan perniagaan sendiri sekali gus berdikari demi memajukan ekonomi keluarga. Timbalan Yang di-Pertua [Dato' Mohd Rashid Hasnon]: Masa sudah tamat Yang Berhormat. Puan June Leow Hsiad Hui [Hulu Selangor]: Oleh itu, saya mengusulkan kepada Yang Berhormat Menteri Pembangunan Wanita, Keluarga dan Masyarakat untuk mewujudkan peruntukan kewangan dan kursus pendedahan berkala buat golongan wanita dan ibu tunggal bagi menceburi bidang keusahawanan. Selain itu, kerajaan juga perlu merangka langkah baharu bagi membantu wanita dan ibu tunggal di luar bandar supaya mereka dapat bersaing dengan masyarakat di bandar. Sekali lagi saya menjunjung kasih Titah Seri Paduka Baginda Yang di-Pertuan Agong, Yang Berhormat Hulu Selangor memohon disokong. Sekian, terima kasih. Timbalan Yang di-Pertua [Dato' Mohd Rashid Hasnon]: Terima kasih Yang Berhormat Hulu Selangor. Sekarang saya menjemput Yang Berhormat Seri Aman. 8.22 mlm. Dato' Masir anak Kujat [Sri Aman]: Terima kasih Tuan Yang di-Pertua. Saya ingin mengucapkan banyak terima kasih ke atas pelantikan Tuan Yang di-Pertua baru-baru ini dan juga kerana memberi saya peluang untuk membahaskan usul menjunjung kasih ke atas Titah Seri Paduka Baginda Yang di-Pertuan Agong semasa pembukaan rasmi Penggal Pertama, Parlimen Ke-14. Tuan Yang di-Pertua, saya menyokong penuh saranan Ahli Parlimen GPS seperti Yang Berhormat Santubong, Batang Sadong, Hulu Rajang, Kota Samarahan yang menyentuh isu royalti minyak yang dipohon oleh Kerajaan Negeri Sarawak supaya Kerajaan Pakatan Harapan menunaikan janji untuk memberi 20 peratus royalti berdasarkan gross production bukannya profit atau mengikut Production Sharing Contract (PSC) seperti perjanjian terdahulu. Baru-baru ini Yang Berhormat Gombak mengatakan bahawa royalti diberi adalah berasaskan keuntungan sahaja. Saya ingin bertanya kepada Yang Berhormat Menteri Hal Ehwal Ekonomi, sejak bilakah kerajaan yang terdahulu atau sekarang memutuskan untuk memberi royalti berasaskan keuntungan PETRONAS sahaja?.